Mahdollisuus lapselle ry

Kevään viimeiset harrastusryhmät kokoontuvat lauantaina 17.5.
2025-05-17
Vauhdikas kevätkausi on takana ja kesälomat lähestyvät. Kevään viimeiset harrastusryhmät kokoontuvat lauantaina 17.5. Sen jälkeen harrastusryhmät jäävät kesätauolle.
Lämmin kiitos kaikille harrastajille ja jäsenille tukijoukkoineen aktiivisesta kevätkaudesta!
Vaikka harrastusten kausiryhmät jäävät kesätauolle, viikolla 19.-22.5. pääsette vielä nauttimaan erilaisista puuhista Avoimen viikon maksuttomissa ryhmissä. Tervetuloa mukaan kaikki harrastajat ja läheiset!
Kesäkuun alussa on tarjolla kivaa tekemistä kolmella päiväleirillä. Klikkaa leirien nimeä ja lue lisää: Luontoleiri lapsille ja nuorille, Kaupunkileiri nuorille ja nuorille aikuisille ja Maksuton kesäleiri autismikirjon nuorille.
Juhannuksen jälkeen toiminta jää kesätauolle.
Tapaamme jälleen kun syyskauden harrastukset alkavat maanantaina 18.8. Meillä on Avoimet ovet tiistaina 12.8. Pientä purtavaa ja mukavia puuhia yhdessä. Tervetuloa moikkaamaan meitä ja tapaamaan uusia ja vanhoja kavereita.

Erityislapsiperheiden Perhehulinoissa on kevään viimeinen kerta
2025-05-17 10:15 - 12:00 (Europe/Helsinki) | Stömbergin ala-asteen liikuntasali, Takomotie 13, 00380 Helsinki
Erityislapsiperheiden Perhehulinoissa on kevään viimeinen kerta.
Perhehulinat on hauska temppuratatunti kerran kuussa lauantaisin Pitäjänmäellä tuttuun tapaan. Temppuradan lisäksi tunti sisältää fysioterapeutin kevyesti ohjaamaa toimintaa.
Järjestämme perhehulinoita kahdelle ikäryhmälle. Ikärajat ovat suuntaa antavia.
RYHMÄ 1: 6–8-vuotiaat kello 10.15–11.00.
RYHMÄ 2: 9–12 -vuotiaat kello 11.15–12.00.
MOLEMMAT RYHMÄT OVAT TÄYNNÄ!
Vanhemman tai muun aikuisen tulee olla lapsen mukana.
Paikka: Strömbergin ala-asteen liikuntasali Takomotie 13, 00380 Helsinki.
Kysy lisätietoja Kunnon Huoneen Roosalta: info@malary.fi
Tervetuloa mukaan uudet ja tutut hulinoijat!

Nuorten retki Lammassaareen. Tule mukaan!
2025-05-17 11:00 - 14:00 | Jokisuuntie, Helsinki
Toukokuussa Nuorten retkiporukka käy tutustumassa Lammassaareen. Tervetuloa mukaan!
Tutkailemme keväistä luontoa luontopolulla ja vietämme eväshetken. Ohjelmassa on ainakin luontopolulla ja pitkospuilla kävelyä, lintujen bongausta, luonnon rauhasta nauttimista ja eväshetki. Ota oma eväsleipä tai muu mukaan. Me tarjoamme mehun. Grillausmahdollisuutta Lammassaaressa ei ole.
Aika: lauantai 17.5. kello 11-14
Kenelle: erityistä tukea tarvitseville nuorille ja nuorille aikuisille. Diagnoosia tai lähetettä ei tarvita, oma kokemus tuen tarpeesta riittää.
Ohjaaja: kaikille tuttu Kiti
Retken hinta: 15 euroa, johon sisältyy juoma.
Tapaamispaikka: Jokisuuntien päässä. Taksilla pääsee tien päähän. Tapaamispaikalla vastassa on ohjaajamme Kiti. Hänellä on yllään heijastinliivit, josta hänet voi tunnistaa. Kitillä on mukana koira. Kitin puhelinnumero: 040 701 2458. Ilmoita Kitille, mikäli et löydä paikalle, et pääsekään tulemaan tai olet myöhässä.
Tapaamispaikan lähettyvillä on yleinen WC.
Kiinnostuitko? Kysy lisää tai ilmoittaudu mukaan: info@malary.fi
Kiinnostaako luonto- ja eläinaiheinen retkeily mukavassa porukassa? Malaryn nuorten retkillä tutustumme uusiin kohteisiin, joissa nuoret voivat käydä itsenäisesti retken tutustumisen jälkeen.
Malaryn retket nuorille jatkuvat syyskaudella:
13.9. Harakan saarikierros
18.10. Median museo
22.11. kohde suunnitteilla
13.12. kohde suunnitteilla.
Seuraa tapahtumakalenteria, päivitämme tänne tiedot syksyn retkistä!
Malaryn retket nuorille ovat osa Toiminnan Huoneen harrastuskokonaisuutta. Toiminnan Huoneella harrastukset keksitään arjen kivoista jutuista.

Kaipaatko kivaa maksutonta tekemistä ennen kesälomia?
2025-05-19 - 2025-05-25 | Mahdollisuus lapselle ry, Konalantie 47 B, 2. kerros, Helsinki, 00390, Suomi
Tervetuloa mukaan Avoimen viikon toimintaan 19.-25.5.!
Kaipaatko kivaa maksutonta tekemistä ennen kesälomia? Harrastuskausi päättyi 18.5., mutta vielä sen jälkeen kutsumme harrastajat ja jäsenet läheisineen ja tukijoukkoineen Avoimen viikon toimintaan. Luvassa tuttuun tapaan monenlaista kivaa tekemistä.
Mitä kivaa olemme teille keksineet?
Maanantaina 19.5.
Jooga
kello 16.00–16.45
Tule kokeilemaan helppoa ja lempeää joogaa tutussa ympäristössä. Et tarvitse aiempaa kokemusta joogasta. Mukaan voit ottaa oman maton tai voit lainata meiltä mattoa. Tunnilla pääset harjoittelemaan erilaisia jooga-asentoja sekä nauttimaan loppurentoutuksesta.
Ilmoittaudu sähköpostitse: info@malary.fi.

Avoimet treenit
kello 17.00 – 18.00
Tule treenaamaan itsenäisesti kuntosalille. Ohjaaja on paikalla ja auttaa sinua tarvittaessa. Muista ilmoittautua etukäteen, niin varmistat paikkasi.
Ilmoittaudu sähköpostitse: info@malary.fi
Keskiviikkona 21.5.
Ulkotreenit
kello 16.30–18.00
Ulkotreeneissä pääset liikkumaan ulkona ohjatusti. Lähdemme tiloistamme Konalasta kohti Malminkartanon jätemäkeä. Treeni sisältää voimaa vahvistavia sekä sykettä nostattavia liikkeitä, sekä alku- ja loppuverryttelyn.
Liikkeitä sovelletaan osallistujien tason mukaan. Huonon sään sattuessa treenit siirretään sisälle.
Ilmoittaudu mukaan: info@malary.fi
Torstaina 22.5.
Kesäjuhla
kello 17.00–19.00
Luvassa kesäistä tekemistä yhdessä. Tule moikkaamaan ohjaajia vielä ennen kesälomia. Tarjolla pientä purtavaa mm. jätskibaari. Huomaathan että tällä kertaa juhlimme omissa toimitiloissamme Konalassa, emmekä puistossa.
Kesäjuhlaan ei tarvitse ilmoittautua. Voit tulla ja lähteä oman aikataulusi mukaan kello 17-19 välillä. Tervetuloa kaikki harrastajat ja jäsenet tukijoukkoineen! Lue lisää kesäjuhlasta.
Perjantaina 23.5.
Toukokuun Nuorten illassa on Kesäbileet
kello 17.00-19.30
Tule tekemään kesäinen mocktail-juoma, kuuntelemaan toivebiisejä ja pitämään yhdessä kivaa. Tervetulleita ovat kaikki erityistä tukea tarvitsevat nuoret ja nuoret aikuiset. Myös he, jotka eivät harrasta meillä. Lue lisää Nuorten illasta ja ilmoittaudu mukaan tästä!

Lauantaina ja sunnuntaina 24.-25.5.
Brunssiviikonloppu (maksullinen lyhytkurssi)
kello 10.00-13.00
Tule oppimaan herkullisia reseptejä ja helppoja kikkoja kuinka tehdä mukava ruokahetki viikonlopulle. Teemme yhdessä herkullisen brunssin lauantaina ja nautimme sen sunnuntaina.
Lue lisää Brunssiviikonlopusta täältä ja ilmoittaudu mukaan viimeistään 19.5.

Tervetuloa juhlimaan kanssamme harrastuskauden päättymistä Kesäjuhlaan!
2025-05-22 17:00 - 19:00 | Mahdollisuus lapselle ry, Konalantie 47 B, 2. kerros, Helsinki, 00390, Suomi
Tule moikkaamaan ohjaajia vielä ennen kesälomille lähtöä. Perinteisessä kesäjuhlassa ohjelmassa on yhteistä kesäistä tekemistä pienten herkkujen kera.
Kesäjuhla on harrastuskauden päätösjuhla meidän harrastajille, jäsenille sekä heidän läheisilleen ja tukijoukoilleen. Tervetuloa juhlimaan kanssamme harrastuskauden päättymistä Kesäjuhlaan! Hauskaa tekemistä yhdessä. Saat tehdä oman jätskiannoksen jätskibaarissa ja napostella muita herkkuja.
Aika: torstaina 22.5. kello 17-19
Paikka: Mahdollisuus lapselle ry:n toimitiloissa, Konalantie 47 B, 2.krs.

Huomaathan, että vietämme kesäjuhlaa sisällä meidän omissa toimitiloissa, emme ulkona puistossa!
Tapahtuma on maksuton. Mukaan ei tarvitse ilmoittautua. Tule silloin, kun sinulle sopii kello 17-19 välillä.
Kiitämme ihania harrastajiamme ja jäseniämme läheisineen aktiivisesta kaudesta. Olethan muistanut ilmoittaa oman ryhmäsi ohjaajalle tai info@malary.fi, jos jatkat ryhmässäsi syyskaudella 2025.
Toivotamme lämpimästi tervetulleeksi kaikki jäsenet ja harrastajat läheisineen ja tukijoukkoineen!
Kysy meiltä lisätietoja: info@malary.fi.

Yhdistyksemme jäsenyydestä voit lukea täältä.

Brunssiviikonloppu nuorille aikuisille 24.-25.5.
2025-05-24 10:00 - 2025-05-25 13:00
Haluatko oppia herkullisia reseptejä ja helppoja kikkoja kuinka tehdä mukava ruokahetki viikonlopulle?
Brunssiviikonloppu nuorille aikuisille 24.-25.5. Teemme yhdessä herkullisen brunssin lauantaina ja nautimme sen yhdessä sunnuntaina.
Brunssi on aamiaisen ja lounaan yhdistelmä. Tällä lyhytkurssilla opit erilaisia reseptejä ja helppoja kikkoja tehdä itselle mukava ruokahetki viikonlopulle. Lauantaina valmistamme tarjoiltavia, ja sunnuntaina syömme yhdessä valmistamamme brunssin. Kuvitetut ja selkosuomennetut ohjeet saat omaksi.
Brunssikurssi on suunnattu erityistä tukea tarvitseville nuorille aikuisille, jotka hyötyvät pienestä ryhmästä. Kokeneet ohjaajat auttavat ja tukevat yksilöllisesti. Et tarvitse diagnoosia, oma kokemus tuen tarpeesta riittää. Tervetulleita ovat kaikki ilman kuntarajoja.
Aika: Kahden kerran lyhytkurssi yhtenä viikonloppuna, lauantaina 24.5. ja sunnuntaina 25.5. Huomaathan, että päivät ovat muuttuneet!
Kellonaika: 10.00-13.00
Paikka: Mahdollisuus lapselle ry:n oma, tilava opetuskeittiö osoitteessa Konalantie 47 B, Helsinki, 2. kerros (hissi)
Kenelle: Erityistä tukea tarvitseville nuorille aikuisille, ei tarkkoja ikärajoja.
Hinta: 45 € / 35 € yhdistyksen jäsenille.
Brunssiviikonloppu nuorille aikuisille on osa lyhytkurssivalikoimaamme. Lyhytkursseilla voit rauhassa kokeilla harrastamista. Lyhytkurssit kestävät 2-5 kertaa. Sinun ei tarvitse sitoutua koko kauteen.
Tervetuloa mukaan! Kysy meiltä lisää tai ilmoittaudu viimeistään perjantaina 16.5. laittamalla sähköpostia: info@malary.fi.

Tervetuloa Perheiden luontokerhoon Villa Elfvikiin luontopolulle
2025-05-24 11:00 - 14:00 | Uutelan kota, Särkkäniemi 5, Helsinki, Suomi
Tervetuloa Perheiden luontokerhoon Villa Elfvikiin luontopolulle
Tervetuloa lauantaina 24.5. kello 11.00-14.00! HUOMIOI ERI KELLONAIKA KUIN MUILLA KERROILLA.
Tällä kertaa kokoonnumme Espoossa Villa Elfvikissä. Pääsemme seuraamaan muuttolintuja, käymään luontotalolla ja luontopolulla.
Luontokerho on koko perheen maksuton tapahtuma kerran kuussa lauantaisin. Tervetuloa tutkimaan ja ihmettelemään yhdessä luontoa ja sen moninaisuutta Uutelan ulkoilualueella. Uutelan kota on käytössämme, ja vietämme siellä yhdessä eväshetken, jossa on tarjolla pientä purtavaa.
Joka kerralla on oma teemansa. Uutelan luonto tarjoaa paljon nähtävää ja luonto on aina erilainen.
Puuhailemme luontoaiheisten asioiden parissa, joihin voitte osallistua oman kiinnostuksenne ja aikataulunne mukaisesti. Voitte osallistua kaikkiin luontokerhotapaamisiin tai vain niille kerroille, jotka teille sopivat.
Luontokerhon vetäjinä toimivat luonto- ja eräopas Jouni Viitala sekä Kehitysvammatuki 57:n ja Mahdollisuus lapselle ry:n ohjaajat. Vastuu lapsista tapahtuman aikana on vanhemmilla. Luontokerho on tarkoitettu pääkaupunkiseudun perheille, joissa on erityislapsi tai erityisnuori. Tervetulleita ovat myös täysi-ikäiset lapset yhdessä vanhemman kanssa.
Ilmoittaudu toukokuun luontokerhoon viimeistään 18.5. Kehitysvammatuki 57:n tapahtumakalenteri-sivun kautta. Paikkoja on rajallinen määrä ja ne täytetään ilmoittautumisjärjestyksessä.
Ilmoittautuneet saavat sähköpostivahvistuksen ja saapumisohjeet pari päivää ennen tapahtumaa.
Lämpimästi tervetuloa mukaan uudet ja vanhat osallistujat!

Luontokerhon järjestävät yhteistyössä Mahdollisuus lapselle ry, Kehitysvammatuki 57 ry ja Autismiyhdistys PAUT.

Tule juoksukouluun treenaamaan kannustavassa porukassa
2025-05-27 16:30 - 17:30
Tule juoksukouluun treenaamaan kannustavassa porukassa.
Juoksukoulu kokoontuu tiistaisin 6.5.-10.6. kello 16.30-17.30.
Juoksukoulussa on hyvä fiilis ja kaikki kannustavat kaveria. Ryhmä motivoi tsemppaamaan ja haastamaan itseä sekä sitouttaa treenaamaan säännöllisesti.
Juoksukoulu huipentuu saavutettavaan liikuntatapahtumaan Malaryn matkaan 27.9. Juoksukoululaiset voivat osallistua kisaan yhdessä.
Aika: tiistaisin 6.5.-10.6. kello 16.30-17.30. Juoksukoulu jatkuu elo- ja syyskuussa.

Kenelle: Kurssi on suunnattu erityistä tukea tarvitseville nuorille aikuisille, jotka hyötyvät pienestä ryhmästä. Kokenut ohjaaja auttaa ja tukee yksilöllisesti pienessä ryhmässä. Et tarvitse diagnoosia, oma kokemus tuen tarpeesta riittää.
Hinta: Juoksukoulun hinta on jäsenille 105 € ja muille 115 €. Hinta sisältää osallistumismaksun Malaryn matkaan.
Ohjaajana on tuttuun tapaan Teemu.
Voit aloittaa milloin vain. Kysy lisää tai ilmoittaudu mukaan laittamalla viesti: info@malary.fi.

Juoksukoulu on saanut tukea Urlus-Säätiöltä. Urlus-Säätiön yhtenä tavoitteena on nuorten syrjäytymisen ehkäisy. Osallistumme syrjäytymisen ehkäisyyn kannustamalla erityistä tukea tarvitsevia nuoria ja nuoria aikuisia kestävyysliikunnan ja juoksuharrastuksen pariin. Juoksuharrastus yhdistää nuoria, ja sen kautta voi löytää uusia kavereita ja kokea kuuluvansa joukkoon.
Juoksukoulussa nuori saa eväitä jatkaa juoksuharrastusta omassa arjessaan, sekä uskallusta osallistua juoksutapahtumiin. Tavoitteena on, että juoksusta löytyisi hyvinvointia tukeva harrastus.
Erityisryhmien kohdalla kestävyystyyppinen, tavoitteellinen harjoittelu jää usein vähemmälle. Löytyykö lähipiiristä kannustajaa, joku kenen kanssa olisi mietitty sopivat lenkkireitit, juoksuvauhti, lämmittelyliikkeet tai loppuvenytykset? Miten mitataan omaa kehitystä, jos sitä halutaan mitata? Haasteena voi olla myös motivoituminen lenkille lähtöön sekä hengästymisen ja rasituksen tunteen sietäminen. Erityisnuori voi tarvita enemmän tukea juoksuharrastukseensa, jotta se toteutuu turvallisesti ja mielekkäästi.
Lue lisää Juoksukoulusta blogista.

Webinaari: Antoisa vapaa-aika autismikirjolla
2025-05-28 16:00 - 17:30 | Teams
Webinaari: Antoisa vapaa-aika autismikirjolla. Vapaa-ajan toiminta autismikirjon nuoren hyvinvoinnin tukena.
Keskiviikkona 28.5. kello 16–17.30 Teamsissa
Webinaarin aiheena on autismikirjon nuoren hyvinvointi ja vapaa-ajan toiminta. Miltä näyttää autismikirjon nuorelle mielekäs vapaa-aika? Miten vapaa-ajan toiminta voi tukea nuoren hyvinvointia? Webinaarissa käydään läpi yleisiä esteitä sekä edistäviä tekijöitä autismikirjon nuoren vapaa-ajan toiminaan osallistumiselle.
Webinaarissa saat tietoa:

Autismikirjon nuorten hyvinvoinnista ja vapaa-ajan vietosta
Autismiystävällisestä vapaa-ajan toiminnasta
Autismikirjon nuoren kohtaamisesta onnistuneesti ammattilaisena

Lisäksi luvassa käytännön vinkkejä vapaa-ajan toiminnan järjestäjille kynnyksen madaltamisesta omassa toiminnassa.
Webinaari on suunnattu nuorten kanssa työskenteleville, vapaaehtoisille, harrastus- ja vapaa-ajan toiminnan ohjaajille ja järjestäjille sekä kaikille muille aiheesta kiinnostuneille.
Kouluttajana ANTOISA-hankkeen projektikoordinaattori Meri Aaltonen.
Webinaarin järjestävät yhteistyössä Mahdollisuus lapselle ry, ANTOISA-hanke ja HERO. ANTOISA-hanke kehittää ja järjestää autismiystävällistä matalan kynnyksen vapaa-ajan toimintaa sekä tutkii autismikirjon nuorten vapaa-ajan viettoa.
Maksuton webinaari järjestetään Teamsin välityksellä.
Ilmoittaudu 28.5. kello 12 mennessä tästä: ilmoittautumislinkki. Tervetuloa linjoille!
Muutokset mahdollisia!

Malaryn kesäleiri erityistä tukea tarvitseville lapsille ja nuorille
2025-06-02 08:00 - 2025-06-06 16:00 | Mahdollisuus lapselle ry, Konalantie 47 B, 2. kerros, Helsinki, 00390, Suomi
Malaryn kesäleiri erityistä tukea tarvitseville lapsille ja nuorille.
Luontoteemainen taideleiri n. 10-15-vuotiaille 2.-6.6.
Tule retkeilemään erilaisissa luontokohteissa. Pääset luomaan luonnosta inspiroituneena oman näköisiä taideteoksia.
Kenelle: noin 10-15-vuotiaille erityistä tukea tarvitseville lapsille ja nuorille. Diagnoosia tai lähetettä ei tarvita, oma kokemus tuen tarpeesta riittää.
Huom! Leirien ikärajoissa on jonkin verran liikkumavaraa. Jos mietit, kumpi tämän kesän leireistä olisi teille sopivin, laita viestiä info@malary.fi, niin mietitään yhdessä.
(Jos etsit kesäleiriä vanhemmalle nuorelle tai nuorelle aikuiselle, kurkkaa Kaupunkileiri 16-vuotiaille ja sitä vanhemmille 9.-13.6. tästä linkistä.)
Paikka: Kokoonnumme aamuisin toimitiloihimme Konalaan (Konalantie 47 B, Helsinki). Päivä päättyy samaan osoitteeseen.
Aika: Ohjelma alkaa klo 9.00 ja loppuu klo 15.00. Paikalle voit tulla kuitenkin jo klo 8.00 eteenpäin, ja haku on viimeistään klo 16.00.
Hinta: Leirin hinta on 230 €. Leirin hintaan kuuluvat bussiliput, sisäänpääsymaksut retkikohteisiin, ruokailut (lounas ja välipalat) ja tapaturmavakuutus. Avustajan ruokailut eivät sisälly leirimaksuun.
Saat tarkemman aikataulun ja retkikohteet sähköpostitse toukokuun alussa. Leiriohjelmaan voi tulla muutoksia esimerkiksi huonon sään takia Liikumme leireillä julkisilla kulkuvälineillä. Jos leiriläinen tarvitsee jatkuvaa avustusta, tulee leiriläisellä olla oma avustaja mukana.
Ilmoittautuminen on päättynyt.

Peruutukset:
Mikäli et pääsekään osallistumaan leirille, peru ilmoittautuminen viimeistään 11.5., jotta voimme antaa paikan seuraavalle. Tällöin palautamme maksetun osallistumismaksun. Jos peruutus tapahtuu viimeistään 23.5., palautamme puolet maksusta. Tämän jälkeen peruuttaneille ilmoittautumismaksua ei palauteta.

Karnevaalisambakurssi lapsille, aikuisille ja perheille
2025-06-05 17:30 - 18:30
Iloa, rytmiä ja hauskanpitoa tanssien!
Kolmen kesäillan sambakurssilla pääset kokeilemaan sambaliikkeitä, tanssimaan ja nauttimaan kesäisestä, brasilialaisesta musiikista. Karnevaalisambassa voit heittäytyä tuliseen rummutukseen tai nauttia lempeästä lantion keinuttelusta. Tule kokeilemaan!
Kurssin neljännellä eli viimeisellä kerralla osallistumme kesäisen Helsingin hienoimpaan tapahtumaan, Helsinki Samba Carnavaliin la 14.6.!
Aika: to 5.6., ti 10.6. ja to 12.6. klo 17.30–18.30.
Lisäksi osallistumme Sambakulkueeseen lauantaina 14.6. klo 15 alkaen (aikataulu tarkentuu myöhemmin).
Ohjaajat: Kati Suomela ja Peppi Hietanen
Hinta: Tukea tarvitsevalta kurssin hinta 60 € sisältää kurssin ja sambakulkueeseen osallistumisen.
Kurssille voivat osallistua erityistä tukea tarvitsevat aikuiset, nuoret ja lapset. Tukea tarvitsevan kanssa on koko perhe tervetullut osallistumaan, heille osallistuminen on maksuton. Jos perheenjäsenet haluavat osallistua sambakulkueeseen, laskutetaan heiltä sambakulkueen hinta 29,90 €/hlö. Avustajille myös sambakulkue on maksuton.
Jos tarvitset apua esimerkiksi wc:ssä käymiseen tai ryhmässä toimimiseen, ota mukaan henkilökohtainen avustaja.
Ilmoittaudu viimeistään ma 19.5. KV57:n tapahtumakalenterin kautta. Jos kurssille hakee enemmän kuin sinne mahtuu, tekevät järjestäjät osallistujavalinnat.

Järjestäjät: Kehitysvammatuki 57 ry, Jaatinen ry ja Mahdollisuus lapselle ry

Malaryn kesäleiri erityistä tukea tarvitseville nuorille ja nuorille aikuisille
2025-06-09 08:00 - 2025-06-13 16:00 | Mahdollisuus lapselle ry, Konalantie 47 B, 2. kerros, Helsinki, 00390, Suomi
Malaryn kesäleiri erityistä tukea tarvitseville nuorille ja nuorille aikuisille.
Kaupunkileiri 16-vuotiaille ja sitä vanhemmille 9.-13.6.
Kesällä kaupungissa on paljon kivaa tekemistä ja näkemistä. Suunnistamme kaupungissa ja teemme päiväretkiä kiinnostaviin kohteisiin.
Kenelle: 16-vuotiaille ja sitä vanhemmille erityistä tukea tarvitseville nuorille ja nuorille aikuisille. Diagnoosia tai lähetettä ei tarvita, oma kokemus tuen tarpeesta riittää.
Huom! Leirien ikärajoissa on jonkin verran liikkumavaraa. Jos mietit, kumpi leiri olisi teille sopivin, laita viestiä info@malary.fi, niin mietimme yhdessä.
(Jos etsit kesäleiriä n. 10-15-vuotiaalle, kurkkaa Luontoteemainen taideleiri lapsille ja nuorille, 2.-6.6. tästä linkistä.)
Paikka: Kokoonnumme aamuisin toimitiloihimme Konalaan (Konalantie 47 B, Helsinki). Päivä päättyy samaan osoitteeseen.
Aika: Ohjelma alkaa klo 9.00 ja loppuu klo 15.00. Paikalle voit tulla jo klo 8.00 eteenpäin, ja haku on viimeistään klo 16.00.
Hinta: Leirin hinta on 230 €. Leirin hintaan kuuluvat bussiliput, sisäänpääsymaksut retkikohteisiin, ruokailut (lounas ja välipalat) ja tapaturmavakuutus. Avustajan ruokailut eivät sisälly leirimaksuun.
Saat tarkemman aikataulun ja retkikohteet sähköpostitse. Leiriohjelmaan voi tulla muutoksia esimerkiksi huonon sään takia Liikumme leireillä julkisilla kulkuvälineillä. Jos leiriläinen tarvitsee jatkuvaa avustusta, tulee leiriläisellä olla oma avustaja mukana.
Ilmoittaudu täällä: Ilmoittautumislinkki. LEIRI ON TÄYNNÄ!
Peruutukset:
Mikäli et pääsekään osallistumaan leirille, peru ilmoittautuminen viimeistään 11.5., jotta voimme antaa paikan seuraavalle. Tällöin palautamme maksetun osallistumismaksun. Jos peruutus tapahtuu viimeistään 23.5., palautamme puolet maksusta. Tämän jälkeen peruuttaneille ilmoittautumismaksua ei palauteta.

Maksuton kesäleiri autismikirjon nuorille
2025-06-16 11:00 - 2025-06-19 16:00
Hei, Helsingissä, Vantaalla tai Espoossa asuva nuori!
Tule kokemaan keskikesän seikkailu Tapiolaan kesäkuussa. Maksuton kesäleiri autismikirjon nuorille 16.–19.6.2025. Mahdollisuus lapselle ry:n ANTOISA-hanke ja Espoon kaupungin nuorisopalvelut järjestävät yhteistyössä päiväleirin autismikirjon nuorille.
Leirillä pääset viettämään kesäpäiviä hyvässä seurassa ja tutustumaan uusiin kavereihin. Leiri on päiväleiri, jossa teemme retkiä lähiympäristön monipuolisiin kohteisiin sekä vietämme yhdessä aikaa kivan tekemisen parissa Tapiolan nuorisotilalla. Leiriin sisältyy lounaat ja sisäänpääsymaksut retkikohteisiin.
Ohjelmassa muun muassa:

Pelailua, taidetta ja askartelua
Ulkoilua ja retkiä mm. museoon ja minigolfaamaan
Rentoa yhdessäoloa

Kaikkeen toimintaan osallistuminen on vapaaehtoista – saat osallistua omaan tahtiin tai katsoa tekemistä vierestä. Nuorisotilalla on rauhallinen tila, jossa voit tarvittaessa olla omassa rauhassa. Avustajat ja tukihenkilöt ovat myös tervetulleita leirille. Jos tarvitset henkilökohtaista tukea päivittäisissä toiminnoissa, otathan oman avustajan mukaan.
Leiri on maksuton ja tarkoitettu 16-29-vuotiaille autismikirjon nuorille, jotka asuvat Espoossa, Helsingissä tai Vantaalla. Et tarvitse diagnoosia osallistuaksesi, oma kokemus autismikirjon piirteistä riittää.
Mukaan mahtuu 10 leiriläistä, ilmoittaudu pian mukaan! Ilmoittautuminen päättyy 9.5.
Ilmoittaudu leirille täältä: Ilmoittautumislinkki
Lisätietoja leiristä ja ilmoittautumisesta: Meri Aaltonen, meri@malary.fi, p. 050 5478291
Lisätietoja tiloista ja esteettömyydestä: Tapiolan nuorisotila, tapiola.nuoriso@espoo.fi, p. 050 395 2229

ANTOISA Kesäolkkari autismikirjon nuorille
2025-07-15 17:00 - 20:00 | Töölönlahdenkatu 4, 00100 Helsinki, Töölönlahdenkatu 4, Helsinki, 00100, Finland
Tervetuloa ANTOISA:n Kesäolkkariin!
Kesäolkkari on avoin olotila, jossa voit hengailla oman fiiliksen mukaan, kokeilla erilaista tekemistä ja tavata uusia ihmisiä. Olkkarissa on aina ohjattua tekemistä, johon voit osallistua, jos haluat – jos ohjelma ei kiinnosta voit silti tulla pelaamaan lautapelejä, juttelemaan muiden kanssa tai katselemaan ohjelmaa vierestä. Paikalla on aina kaksi ohjaajaa pitämässä huolta siitä, että kaikilla on hauskaa. Julkaisemme Kesäolkkarien tarkemman ohjelman pian.
Mitä? Kesäolkkari Oodissa
Missä? Oodin nuorisotilassa, Oodin keskustakirjaston 1. kerroksen parvi, Töölönlahdenkatu 4, 00100 Helsinki
Milloin? Tiistait 15.7. ja 22.7. klo 17-20
Kenelle? 16-29-vuotiaille autismikirjon nuorille
Ei ilmoittautumista, tule ja lähde silloin kun haluat. Voit tulla mukaan yksin, kaverin tai saattajan kanssa.
Toiminta on maksutonta ja diagnoosivapaata, oma kokemus autismikirjon piirteistä riittää.
Lisätiedot: Meri Aaltonen, meri@malary.fi, p. 050 5478291
Lue lisää ANTOISA:n toiminnasta täältä.

ANTOISA Kesäretki geokätköilemään
2025-07-17 14:00 - 16:00 | Mustikkamaanpolku 8, Mustikkamaanpolku 8, Helsinki, 00580, Finland
Tule mukaan ANTOISAn kesäretkelle geokätköilemään Mustikkamaalla! Geokätköilyssä kävelemme ulkona ja etsimme GPS-laitteen avulla maastoon piilotettuja kätköjä. Et tarvitse aikaisempaa kokemusta geokätköilystä osallistuaksesi retkelle, vain ulkoiluun sopivat vaatteet päälle ja vesipullon mukaan.
Retki on maksuton, maksamme osallistujille pääsylipun.
Mitä? Kesäretki geokätköilemään
Missä? Seikkailupuisto Korkee Mustikkamaa, Mustikkamaanpolku 8, 00580 Helsinki
Milloin? Torstai 17.7. klo 14-16
Kenelle? 16-29-vuotiaille autismikirjon nuorille, et tarvitse diagnoosia
Teemme yhteislähdön Helsingin rautatieasemalta ravintola Olivian edestä klo 13.15. Yhteislähdössä matkustatte yhdessä ohjaajan kanssa retkikohteeseen julkisilla kulkuvälineillä. Voit tulla retkelle yhteislähdöllä tai mennä suoraan retkikohteeseen.
Retkelle pitää ilmoittautua! Ilmoittaudu viimeistään edellisen päivän aikana 16.7. sähköpostilla, tekstiviestillä tai Whatsapp-viestillä Merille: antoisa@malary.fi, p. 050 5478291. Kerro ilmoittautuessasi, osallistutko yhteislähtöön vai tuletko suoraan retkikohteeseen.
Lue lisää ANTOISA:n toiminnasta täältä.

ANTOISA Kesäolkkari autismikirjon nuorille
2025-07-22 17:00 - 20:00 | Töölönlahdenkatu 4, 00100 Helsinki, Töölönlahdenkatu 4, Helsinki, 00100, Finland
Tervetuloa ANTOISA:n Kesäolkkariin!
Kesäolkkari on avoin olotila, jossa voit hengailla oman fiiliksen mukaan, kokeilla erilaista tekemistä ja tavata uusia ihmisiä. Olkkarissa on aina ohjattua tekemistä, johon voit osallistua, jos haluat – jos ohjelma ei kiinnosta voit silti tulla pelaamaan lautapelejä, juttelemaan muiden kanssa tai katselemaan ohjelmaa vierestä. Paikalla on aina kaksi ohjaajaa pitämässä huolta siitä, että kaikilla on hauskaa. Julkaisemme Kesäolkkarien tarkemman ohjelman pian.
Mitä? Kesäolkkari Oodissa
Missä? Oodin nuorisotilassa, Oodin keskustakirjaston 1. kerroksen parvi, Töölönlahdenkatu 4, 00100 Helsinki
Milloin? 22.7. klo 17-20
Kenelle? 16-29-vuotiaille autismikirjon nuorille
Ei ilmoittautumista, tule ja lähde silloin kun haluat. Voit tulla mukaan yksin, kaverin tai saattajan kanssa.
Toiminta on maksutonta ja diagnoosivapaata, oma kokemus autismikirjon piirteistä riittää.
Lisätiedot: Meri Aaltonen, meri@malary.fi, p. 050 5478291
Lue lisää ANTOISA:n toiminnasta täältä.

ANTOISA Kesäretki Vartiosaareen seikkailupajaan
2025-07-23 12:30 - 15:30
Tule mukaan kokeilemaan kesäisiä seikkailulajeja ANTOISAn kesäretkelle Vartiosaareen! Osallistumme retkellä Helsingin nuorisopalveluiden seikkailupajaan, jossa kokeilemme melontaa ja ratkomme pulmapelejä. Laita retkelle päälle ulkona olemiseen sopivat vaatteet ja ota mukaan vesipullo.
Paja kestää 2 tuntia, klo 13-15. Retki alkaa 12.30 Laajasalon lauttalaiturilta ja päättyy laiturille klo 15.30. Varaamme lauttamatkaan ylimääräistä aikaa.
Lisätietoa seikkailupajasta: https://nuorten.hel.fi/tapahtuma/?event_id=helsinki:aglm43bd4u
Retki on maksuton.
Mitä? Kesäretki Seikkailupajaan
Missä? Vartiosaari. Kulku saareen lautalla. Retki alkaa Laajasalon aurinkolautan laiturilta, osoite Reposalmentie 2.
Milloin? Keskiviikko 23.7. klo 12.30-15.30
Kenelle? 16-29-vuotiaille autismikirjon nuorille, et tarvitse diagnoosia
Teemme yhteislähdön Helsingin rautatieasemalta ravintola Olivian edestä klo 11.50. Matkustamme metrolla Herttoniemeen, Herttoniemestä bussilla lauttalaiturille ja lautalla Vartiosaareen. Yhteislähdössä matkustat yhdessä ohjaajan kanssa retkikohteeseen julkisilla kulkuvälineillä. Voit tulla retkelle yhteislähdöllä tai suoraan lauttalaiturille klo 12:30.
Retkelle pitää ilmoittautua! Ilmoittaudu viimeistään sunnuntaina 20.7. sähköpostilla antoisa@malary.fi. Kerro ilmoittautuessasi, osallistutko yhteislähtöön vai tuletko suoraan retkikohteeseen.
Lue lisää ANTOISA:n toiminnasta täältä (linkki https://www.malary.fi/antoisa/).

Juoksukoulu jatkuu kesän jälkeen elo-syyskuussa.
2025-08-12 16:30 - 17:30
Juoksukoulussa treenataan kannustavassa porukassa.
Juoksukoulu jatkuu kesän jälkeen tiistaisin 12.8.-23.9. kello 16.30-17.30.
Juoksukoulussa on hyvä fiilis ja kaikki kannustavat kaveria. Ryhmä motivoi tsemppaamaan ja haastamaan itseä sekä sitouttaa treenaamaan säännöllisesti.
Juoksukoulu huipentuu saavutettavaan liikuntatapahtumaan Malaryn matkaan 27.9. Juoksukoululaiset voivat osallistua kisaan yhdessä.
Aika: tiistaisin 12.8.-23.9. kello 16.30-17.30. Juoksukoulu jatkuu elo- ja syyskuussa.

Kenelle: Kurssi on suunnattu erityistä tukea tarvitseville nuorille aikuisille, jotka hyötyvät pienestä ryhmästä. Kokenut ohjaaja auttaa ja tukee yksilöllisesti pienessä ryhmässä. Et tarvitse diagnoosia, oma kokemus tuen tarpeesta riittää.
Hinta: Juoksukoulun hinta on yhdistyksemme jäsenille 105 € ja muille 115 €. Hinta sisältää osallistumismaksun Malaryn matkaan.
Ohjaajana on tuttuun tapaan Teemu.
Kysy lisää laittamalla viesti: info@malary.fi.

Juoksukoulu on saanut tukea Urlus-Säätiöltä. Urlus-Säätiön yhtenä tavoitteena on nuorten syrjäytymisen ehkäisy. Osallistumme syrjäytymisen ehkäisyyn kannustamalla erityistä tukea tarvitsevia nuoria ja nuoria aikuisia kestävyysliikunnan ja juoksuharrastuksen pariin. Juoksuharrastus yhdistää nuoria, ja sen kautta voi löytää uusia kavereita ja kokea kuuluvansa joukkoon.
Juoksukoulussa nuori saa eväitä jatkaa juoksuharrastusta omassa arjessaan, sekä uskallusta osallistua juoksutapahtumiin. Tavoitteena on, että juoksusta löytyisi hyvinvointia tukeva harrastus.
Erityisryhmien kohdalla kestävyystyyppinen, tavoitteellinen harjoittelu jää usein vähemmälle. Löytyykö lähipiiristä kannustajaa, joku kenen kanssa olisi mietitty sopivat lenkkireitit, juoksuvauhti, lämmittelyliikkeet tai loppuvenytykset? Miten mitataan omaa kehitystä, jos sitä halutaan mitata? Haasteena voi olla myös motivoituminen lenkille lähtöön sekä hengästymisen ja rasituksen tunteen sietäminen. Erityisnuori voi tarvita enemmän tukea juoksuharrastukseensa, jotta se toteutuu turvallisesti ja mielekkäästi.
Lue lisää Juoksukoulusta blogista.

AVOIMET OVET! Tervetuloa tutustumaan harrastuksiin ja toimintaamme
2025-08-12 17:00 - 19:00 | Mahdollisuus lapselle ry, Konalantie 47 B, 2. kerros, Helsinki, 00390, Suomi
Tervetuloa tutustumaan harrastuksiin, ohjaajiin ja tiloihin mukavan tekemisen ja pienen purtavan merkeissä.
Etsitkö harrastusta erityistä tukea tarvitsevalle lapselle, nuorelle ja nuorelle aikuiselle? Nyt on hyvä tilaisuus kysellä ja saada tietoa ihan kasvotusten ja paikan päällä.
Harrastusten ja tapahtumien syyskausi alkaa perinteisesti Avoimilla ovilla tiistaina 12.8. kello 17-19.
Pääset tutustumaan harrastuksiin, meihin ja tiloihimme sekä viihtymään yhdessä pienen purtavan ja kivojen puuhien lomassa. Voit jutella ohjaajien kanssa ja pohtia millainen harrastus voisi sopia teille. Harrastajat pääsevät tapaamaan uusia ja vanhoja tuttuja.
Aika: tiistai 12.8. kello 17-19. Voit tulla ja lähteä oman aikataulusi mukaan.
Paikka: Mahdollisuus lapselle ry:n tilat osoitteessa Konalantie 47 B, 2. kerros (hissi), Helsinki.
Kerromme millaisia uusia harrastusjuttuja olemme keksineet syksyn iloksi. Kuulemme aina mielellään teidän ideoitanne ja toiveitanne harrastuksiin ja vapaa-ajan viettämiseen liittyen.
Ilmoittautumista ei tarvita, tervetuloa mukaan koko perhe ja tukijoukot! Nähdään elokuun tokalla viikolla!
Meillä ei ole tarkkoja ikärajoja. Lähetettä tai diagnoosia ei tarvita, oma kokemus tuen tarpeesta riittää. Tästä pääset lukemaan, mitä kaikkea meillä voi harrastaa ja kenelle harrastukset sopivat!

Elokuu ja harrastukset alkavat. Tule mukaan!
2025-08-18 | Mahdollisuus lapselle ry, Konalantie 47 B, 2. kerros, Helsinki, 00390, Suomi
Elokuu ja harrastukset alkavat. Tule mukaan iloiseen joukkoomme!
Harrastukset pyörähtävät käyntiin 18.8. alkavalla viikolla. Syyskausi jatkuu, kunnes harrastusryhmien joululomatauko alkaa 15.12.
Viikoittain on käynnissä noin 40 harrastusryhmää. Tule mukaan iloiseen joukkoomme, erityistä tukea tarvitseva lapsi, nuori tai nuori aikuinen. Meillä voit aloittaa harrastamisen silloin kun sinulle sopii, myös kesken kauden.
Suurin osa kevätkauden harrastusryhmistä jatkaa samaan malliin syyskaudella. Katso syksyn viikkoaikataulu. Huomaathan, että aikatauluun voi vielä tulla muutoksia.
Nykyinen harrastaja, jos jatkat omassa tutussa ryhmässäsi syksyllä, olethan muistanut ilmoittaa meille.
Jos mietit, mikä harrastus tai ryhmä olisi sinulle sopiva, ota yhteyttä, niin voimme miettiä yhdessä: info@malary.fi.

ANTOISAn syksyn ensimmäinen Olkkari HEROssa
2025-08-20 17:30 - 20:30 | HERO, Mannerheimintie, Mannerheimintie 44 A 5-6, Helsinki, 00260
ANTOISA-hankkeen Olkkari alkaa taas! ANTOISAn syksyn ensimmäinen Olkkari on HEROssa. Ohjelmassa on perinteisesti lautapelejä ja herkkujen tekemistä sekä syömistä.
Olkkari on maksutonta ja diagnoosivapaata toimintaa, johon ei tarvitse ilmoittautua. Tule mukaan yksin, kaverin tai saattajan kanssa.
Teemme Olkkariin yhteislähdön Helsingin päärautatieasemalta ravintola Olivian edestä klo 17.15. Yhteislähdössä kuljet ohjaajan kanssa samaa matkaa tapaamispaikalta Olkkariin. Yhteislähtöön ei tarvitse ilmoittautua, tule vain tapaamispaikalle ja moikkaa ohjaajaa niin pääset mukaan. Tunnistat ohjaajan isosta ANTOISA-kyltistä.
Mitä? Syksyn ensimmäinen Olkkari HEROssa
Kenelle? 16-29-vuotiaille autismikirjon nuorille
Missä? HERO, Helsingin seudun erilaiset oppijat ry, Mannerheimintie 44 A 5-6, 3. kerros, 00260 Helsinki
Milloin? Keskiviikko 20.8. kello 17.30-20.30
Lisätietoja: meri@malary.fi tai p. 050 5478291.
Seuraavan Olkkarin 21.8. tiedot löydät täältä.
ANTOISA-hanke järjestää maksutonta vapaa-ajan toimintaa 16-29-vuotiaille autismikirjon nuorille. Lue lisää ANTOISAn toiminnasta täältä.

ANTOISAn syksyn ensimmäinen Olkkari Kulttuuripaja Kiteellä
2025-08-21 16:30 - 19:30 | Yksityinen: Kulttuuripaja Kide, Horsmakuja 8 A 5, 3. kerros, Vantaa, 01300
ANTOISA-hankkeen Autismikirjon nuorten Olkkarit aukeavat syyskaudelle. ANTOISAn syksyn ensimmäinen Olkkari Kulttuuripaja Kiteellä on 21.8. Ohjelmassa on perinteisesti lautapelejä ja herkkujen tekemistä sekä syömistä.
Olkkari on maksutonta ja diagnoosivapaata toimintaa, johon ei tarvitse ilmoittautua. Tule mukaan yksin, kaverin tai saattajan kanssa.
Teemme Olkkariin yhteislähdön Tikkurilan rautatieasemalta aikataulujen alta klo 16:15. Yhteislähdössä kuljet ohjaajan kanssa samaa matkaa tapaamispaikalta Olkkariin. Yhteislähtöön ei tarvitse ilmoittautua, tule vain tapaamispaikalle ja moikkaa ohjaajaa niin pääset mukaan. Tunnistat ohjaajan isosta ANTOISA-kyltistä.
Mitä? Syksyn ensimmäinen Olkkari Kulttuuripaja Kiteellä
Kenelle? 16-29-vuotiaille autismikirjon nuorille
Missä? Kulttuuripaja Kide, Horsmakuja 8 A 5, 3. kerros, 01300 Vantaa
Milloin? Torstai 21.8. klo 16.30-19.30
Lisätietoja: meri@malary.fi tai p. 050 5478291.
ANTOISA-hanke järjestää maksutonta vapaa-ajan toimintaa 16-29-vuotiaille autismikirjon nuorille. Lue lisää ANTOISAn toiminnasta täältä.

Maalataan muraali yhdessä
2025-08-22 16:00 - 2025-08-23 19:00
Äänestä muraalia ja tule mukaan maalaamaan!

Olemme pitkin kevättä suunnitelleet muraalia Mahdollisuus lapselle ry:n Konalan toimipisteen seinälle. Eniten ääniä saanut muraali maalataan elokuussa.

Muraalin suunnittelu sekä maalaus toteutetaan yhteisötaiteen keinoin.

”Yhteisötaiteen voi nähdä jossakin yhteisössä taiteilijan aloitteesta toteutuvana vuorovaikutteisena taiteena, jossa on jonkinlainen jaettu tekijyys. Kyse on ennen kaikkea taiteen saavutettavuudesta ja jokaisen oikeudesta taiteeseen. Keskeisenä arvona on se, että jokainen osaa ja voi tehdä taidetta.”
Anna Jussilainen, 2019

Maalataan muraali -tapahtuma on Ilmaisun Huoneen syyskauden tapahtumia.

Äänestä suosikkiasi tästä linkistä

Perjantaina 22.8. kello 16-19 ja
Lauantaina 23.8. kello 11-15

Ilmoittaudu mukaan laittamalla sähköpostia Tuulille tuuli@malary.fi tai info@malary.fi

Tervetuloa Perheiden luontokerhoon ihmettelemään kesäistä luontoa
2025-08-23 10:00 - 13:00 | Uutelan kota, Särkkäniemi 5, Helsinki, Suomi
Tervetuloa perheiden luontokerhoon lauantaina 23.8. ihmettelemään kesäistä luontoa ja nauttimaan eväshetkestä!
Tarjolla on pientä piknik -evästä, ja jokainen voi lisäksi tuoda omia eväitä.
Luontokerho on koko perheen maksuton tapahtuma kerran kuussa lauantaisin, elokuusta joulukuuhun. Tervetuloa tutkimaan ja ihmettelemään yhdessä luontoa ja sen moninaisuutta Uutelan ulkoilualueella. Uutelan kota on käytössämme, ja vietämme siellä yhdessä eväshetken. Tarjolla on pientä purtavaa, ja voit lisäksi tuoda omia eväitä.
Joka kerralla on oma teemansa. Uutelan luonto tarjoaa paljon nähtävää ja luonto on aina erilainen.
Puuhailemme luontoaiheisten asioiden parissa, joihin voitte osallistua oman kiinnostuksenne ja aikataulunne mukaisesti. Voitte osallistua kaikkiin luontokerhotapaamisiin tai vain niille kerroille, jotka teille sopivat.
Luontokerhon vetäjinä toimivat luonto- ja eräopas Jouni Viitala sekä Kehitysvammatuki 57:n ja Mahdollisuus lapselle ry:n ohjaajat. Vastuu lapsista ja nuorista tapahtuman aikana on vanhemmilla.
Luontokerho on tarkoitettu pääkaupunkiseudun perheille, joissa on erityislapsi tai erityisnuori. Tervetulleita ovat myös täysi-ikäiset lapset yhdessä vanhemman kanssa.
Aika: lauantai 23.8. kello 10-13.
Paikka: Uutelan ulkoilualueen kota, Särkkäniemi 5, Helsinki
Ilmoittaudu elokuun luontokerhoon 17.8. mennessä Kehitysvammatuki 57:n tapahtumakalenteri-sivun kautta. Paikkoja on rajallinen määrä, ja ne täytetään ilmoittautumisjärjestyksessä.
Ilmoittautuneet saavat sähköpostivahvistuksen ja saapumisohjeet pari päivää ennen tapahtumaa.
Laita jo kalenteriisi kaikki syyskauden luontokerholauantait: 23.8., 20.9., 25.10. ja 29.11.
Lämpimästi tervetuloa mukaan uudet ja vanhat osallistujat!
Luontokerhon järjestävät yhteistyössä Mahdollisuus lapselle ry ja Kehitysvammatuki 57 ry.

Syyskauden ensimmäinen Nuorten ilta on Peli-ilta
2025-09-05 17:00 - 19:30 | Mahdollisuus lapselle ry, Konalantie 47 B, 2. kerros, Helsinki, 00390, Suomi
Syyskauden ensimmäinen Nuorten ilta on Peli-ilta!
Ilmaisun Huone järjestää kerran kuussa vapaamuotoisen ja maksuttoman Nuorten illan. Se on nuorten ja nuorten aikuisten oma paikka, jossa oleskella, napostella herkkuja ja tavata uusia ja vanhoja ystäviä. Syyskauden ensimmäinen Nuorten ilta on Peli-ilta!
Tervetuloa mukaan uudet ja vanhat kävijät!
Aika: perjantai 5.9.
Kellonaika: 17.00-19.30
Paikka: Mahdollisuus lapselle ry:n tilat, Konalantie 47 B, 2. kerros (hissi), Helsinki.

Nuorten iltoihin ovat tervetulleita kaikki erityistä tukea tarvitsevat nuoret ja nuoret aikuiset. Myös he, jotka eivät käy meillä harrastamassa.

Laita kalenteriisi jo nyt syyskauden kaikki Nuorten illat: perjantaisin 5.9., 3.10., 31.10. ja 5.12.
Tarkkaa ikärajaa tapahtumilla ei ole, mutta Nuorten illoissa käy noin 16–30 -vuotiaita. Mukaan mahtuu noin 10–15 nuorta. Nuorten illat toteutuvat, kun osallistujia on vähintään neljä. Avustajat voivat tulla tapahtumaan mukaan.
Tule mukaan kivaan porukkaan, ja ilmoittaudu Tuulille osoitteeseen info@malary.fi

Perhehulinat on hauska temppuratatunti erityislapsiperheille
2025-09-06 10:15 - 12:00 | Stömbergin ala-asteen liikuntasali, Takomotie 13, 00380 Helsinki
Perhehulinat on erityislapsen ja aikuisen temppuratatunti kerran kuussa lauantaisin. Temppuradan lisäksi tunti sisältää fysioterapeutin kevyesti ohjaamaa toimintaa.
Lapsi pääsee kehittämään taitojaan ja pitämään hauskaa oman aikuisen kanssa yhdessä liikkuen!
Kenelle: Erityistä tukea tarvitseville lapsille. Diagnoosia ei tarvita, oma kokemus tuen tarpeesta riittää. Vanhemman tai muun aikuisen tulee osallistua lapsen kanssa.
Päivät: lauantait 6.9., 4.10., 8.11. ja 13.12.
Kellonajat: Kaksi ikäryhmää, joiden ikärajat ovat suuntaa antavia.
Ryhmä 1: noin 4–8-vuotiaat kello 10.15–11.00.
Ryhmä 2: noin 9–15-vuotiaat kello 11.15–12.00.
Paikka: Strömbergin ala-asteen liikuntasali Takomotie 13, 00380 Helsinki.
Kysy lisätietoja Kunnon Huoneen Roosalta: info@malary.fi. Ilmoittautua voit samaan osoitteeseen.
Tervetuloa mukaan uudet ja tutut hulinoijat!

ANTOISAn retki lautapelitapahtumaan
2025-09-12 18:00 - 21:00 | Kattilahalli, Sörnäisten rantatie 22, Helsinki, 00540, Finland
Tule mukaan ANTOISAn syksyn ensimmäiselle retkelle! Menemme yhdessä Lautapelaamaan-tapahtumaan, jossa on pelattavana tuhansia eri lautapelejä. Katsomme yhdessä tapahtuman tarjontaa ja pelaamme tietenkin lautapelejä. Tapahtumassa on myös taidekuja, turnauksia sekä pelien myyntiä. Retki on ilmainen, mutta kannattaa ottaa rahaa mukaan jos haluat ostaa tapahtumasta jotain.
Lisätietoja tapahtumasta: https://lautapelaamaan.fi/
Mitä? Retki Lautapelaamaan-tapahtumaan
Missä? Kattilahallissa, Sörnäisten rantatie 22.
Milloin? Perjantai 12.9. klo 18-21
Kenelle? 16-29-vuotiaille autismikirjon nuorille, et tarvitse diagnoosia
Retki on maksuton eikä siihen tarvitse ilmoittautua. Voit tulla suoraan tapahtumapaikalle Kattilahalliin tai yhteislähdössä samaa matkaa ohjaajien kanssa. Teemme yhteislähdön Helsingin rautatieasemalta ravintola Olivian edestä klo 17:40.
Jos tulet suoraan tapahtumapaikalle, sinun kannattaa laittaa meille viesti missä kohtaa Kattilahallia olet, kun saavut, jotta löydämme sinut.
Tule mukaan yksin, kaverin tai saattajan kanssa!
Lisätietoja: meri@malary.fi tai p. 050 5478291.

Lue lisää ANTOISAn autismikirjon nuorten maksuttomasta toiminnasta, Olkkarista ja retkistä!

Malaryn nuorten retket jatkuvat. Tule mukaan Harakan saarikierrokselle! PERUTTU!
2025-09-13 11:00 - 14:00
Kiinnostaako luonto- ja eläinaiheinen retkeily mukavassa porukassa?

Nuorten retket jatkuvat Harakan saarikierroksella. Syksyn ensimmäisellä retkellä tutustumme Harakan saareen Helsingin edustalla. Malaryn nuorten retkillä tutustumme kokeneen ohjaajan johdolla pääkaupunkiseudun kohteisiin, joissa nuoret voivat käydä itsenäisesti tutustumisen jälkeen. Saat uusia kokemuksia, ehkä uusia ystäviä ja hengailet muiden nuorten kanssa. Ja kuten hyviin retkiin kuuluu, vietämme yhdessä eväshetken.
Retken hinta on 15 euroa. Me tarjoamme jokaisella retkellä eväsjuoman.

Päivä: lauantai 13.9. RETKI ON PERUTTU SAIRASTUMISEN TAKIA!
Kellonaika: 11.00-14.00
Kenelle: kaikille erityistä tukea tarvitseville nuorille ja nuorille aikuisille. Diagnoosia tai lähetettä ei tarvita, oma kokemuksesi tuen tarpeesta riittää.
Ohjaaja: kaikille tuttu Kiti
Retken hinta: 15 euroa, johon sisältyy juoma.
Tapaamispaikka: Helsingin rautatieasema. Kun olet ilmoittautunut, saat tarkan tapaamispaikan ja selkeät saapumistiedot sähköpostiisi. Huomaathan, että Harakan saari ei ole täysin esteetön.
Kiinnostuitko? Kysy meiltä lisää tai ilmoittaudu mukaan laittamalla viesti osoitteeseen: info@malary.fi
Malaryn retket nuorille tänä syksynä:
13.9. Harakan saarikierros
18.10. Median museo
22.11. Seurasaari
13.12. kohde suunnitteilla. Päivitämme tiedot pian, seuraa tapahtumakalenteria.
Laita jo nyt kalenteriisi retkipäivät ja kohteet:
Muistathan ilmoittautua jokaiselle retkikerralle erikseen laittamalla viesti osoitteeseen: info@malary.fi
Malaryn retket nuorille ovat osa Mahdollisuus lapselle ry:n Toiminnan Huoneen harrastuskokonaisuutta. Toiminnan Huoneella harrastukset keksitään arjen kivoista jutuista.

Tervetuloa Perheiden luontokerhoon
2025-09-20 10:00 - 13:00 | Uutelan kota, Särkkäniemi 5, Helsinki, Suomi
Tervetuloa Perheiden luontokerhoon Uutelaan
Tervetuloa lauantaina 20.9. kello 10-13
Luontokerho on koko perheen maksuton tapahtuma kerran kuussa lauantaisin. Tervetuloa tutkimaan ja ihmettelemään yhdessä luontoa ja sen moninaisuutta Uutelan ulkoilualueella. Uutelan kota on käytössämme, ja vietämme siellä yhdessä eväshetken, jossa on tarjolla pientä purtavaa.
Joka kerralla on oma teemansa. Uutelan luonto tarjoaa paljon nähtävää ja luonto on aina erilainen.
Puuhailemme luontoaiheisten asioiden parissa, joihin voitte osallistua oman kiinnostuksenne ja aikataulunne mukaisesti. Voitte osallistua kaikkiin luontokerhotapaamisiin tai vain niille kerroille, jotka teille sopivat.
Luontokerhon vetäjinä toimivat luonto- ja eräopas Jouni Viitala sekä Kehitysvammatuki 57:n ja Mahdollisuus lapselle ry:n ohjaajat. Vastuu lapsista tapahtuman aikana on vanhemmilla. Luontokerho on tarkoitettu pääkaupunkiseudun perheille, joissa on erityislapsi tai erityisnuori. Tervetulleita ovat myös täysi-ikäiset lapset yhdessä vanhemman kanssa.
Ilmoittaudu toukokuun luontokerhoon viimeistään 14.9. Kehitysvammatuki 57:n tapahtumakalenteri-sivun kautta. Paikkoja on rajallinen määrä ja ne täytetään ilmoittautumisjärjestyksessä.
Ilmoittautuneet saavat sähköpostivahvistuksen ja saapumisohjeet pari päivää ennen tapahtumaa.
Lämpimästi tervetuloa mukaan uudet ja vanhat osallistujat!

Luontokerhon järjestävät yhteistyössä Mahdollisuus lapselle ry, Kehitysvammatuki 57 ry.

Malaryn matka on saavutettava hyvän mielen liikuntatapahtuma
2025-09-27 13:30 - 16:00 | Malminkartanon harrastushalli, Ruosilantie 18, Helsinki, 00390
Malaryn matka on saavutettava hyvän mielen liikuntatapahtuma erityistä tukea tarvitseville lapsille, nuorille ja nuorille aikuisille läheisineen.
Tule haastamaan itseäsi matalan kynnyksen matkoilla oman kuntosi ja tyylisi mukaan kävellen, hölkäten, juosten tai pyörätuolilla kelaten. Vietämme yhdessä iloista ja liikunnallista iltapäivää Malaryn matkalla jo neljättä kertaa. Fiilis on aina ollut korkealla ja seuraavaa kertaa on jääty odottamaan innolla.
Tästä linkistä pääset näkemään videolla aiemman vuoden kisatunnelmia.
Tapahtumapäivä alkaa yhteisellä alkulämmittelyllä. Lopuksi luvassa on palkintojen jako. Kaikille on tarjolla pientä kisaevästä.
Juoksu-, kävely- ja kelausmatkat: Valitse itsellesi mieluisa matka, 1 kilometri, 2.6 kilometriä tai 5 kilometriä.
Katso reitit kartalla tästä.
Kenelle: Tervetulleita liikkumaan ovat erityistä tukea tarvitsevien lasten, nuorten ja nuorten aikuisten lisäksi tukijoukot ja läheiset; perheet, avustajat, tukihenkilöt, kaverit ja kaikki muut kiinnostuneet. Diagnooseja ei tarvita, oma kokemus tuen tarpeesta riittää.
Kokemusta liikuntatapahtumista tai kestävyysliikunnasta ei tarvita. Jokainen liikkuu oman fiiliksensä mukaan.
Aika: lauantai 27.9.2025 kello 13.30-16.00

Paikka: Kisaamme Malminkartanossa Mätäjoen maastossa. Reitit kulkevat tutussa kauniissa puistomaisemassa tasaisia hiekkateitä pitkin. Tapahtuman tukikohtana toimii Malminkartanon harrastushalli. Tule kisapäivänä Malminkartanon harrastushallille, jossa on ilmoittautuminen ja yhteislähtö reiteille.
TÄNÄ VUONNA MEILLÄ ON UUSI TUKIKOHTA: Malminkartanon harrastushalli, Ruosilantie 18, Helsinki.
Käytössämme on hallin aulatila avokeittiöineen sekä wc-tilat. Aulatilassa voit säilyttää tavaroitasi valvotusti kisan ajan. Aulatilassa on kisaevästarjoilu kisan päätteeksi. Tilat ovat esteettömät.
Hinnat:18 €/osallistuja65 €/perhe, kaveriporukka (4-5 henkilöä)Hinta sisältää kaksi tai enemmän läheisiä/avustajia. (maksimi 5 henkilöä)Kaikki osallistujat saavat Mahdollisuus lapselle -lippiksen omakseen.
Ilmoittaudu viimeistään torstaina 18.9. Pääset ilmoittautumislomakkeelle tästä linkistä. ILMOITTAUTUMINEN ON PÄÄTTYNYT. Ilmoittautuneet saavat tarkemmat tiedot sähköpostiinsa tapahtumaviikolla.
Kysy meiltä lisätietoja osoitteesta: info@malary.fi.
Tervetuloa viettämään iloista ja liikunnallista iltapäivää yhdessä!
Malaryn matka on osa Mahdollisuus lapselle ry:n Juoksukoulu-projektia. Juoksukoulu on Urlus-säätiön tukema projekti, jossa tarjotaan tavoitteellisempaa, kestävyyskuntoa kehittävää toimintaa erityisryhmille.
Juoksukoulussa pääset treenaamaan hyvällä fiiliksellä kannustavassa porukassa. Juoksukoulu huipentuu Malaryn matkaan, johon juoksukoululaiset voivat osallistua yhdessä. Lue juoksukoulusta lisää tästä!
